KOMISSION ASETUS (ETY) N:o 290/81,
annettu 3 päivänä helmikuuta 1981,
asetusten (ETY) N:o 1727/70, (ETY) N:o 1728/70, (ETY) N:o 2603/71 ja (ETY) N:o 410/76 muuttamisesta niiden soveltamiseksi samsun-tupakkalajikkeeseen
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan 3 kohdan ensimmäisen alakohdan, 5 artiklan 6 kohdan, 6 artiklan 10 kohdan ja 7 artiklan 4 kohdan,
sekä katsoo, että
kohdehinnoista, interventiohinnoista ja tupakanlehtien ostajille myönnettävistä palkkioista, paalatun tupakan johdetuista interventiohinnoista sekä viitelaaduista vuoden 1980 sadolle 30 päivänä kesäkuuta 1980 annetussa neuvoston asetuksessa (ETY) N:o 1779/80() samsun-lajike luetteloidaan yhteisön lajikkeiden joukkoon; tämän vuoksi olisi muutettava seuraavia asetuksia, joissa on eri tupakkalajikkeisiin viittaavia säännöksiä:
P raakatupakka-alan interventiota koskevista yksityiskohtaisista säännöistä 25 päivänä elokuuta 1970 annettu komission asetus (ETY) N:o 1727/70(), sellaisena kuin se on viimeksi muutettuna asetuksella (ETY) N:o 2673/80(),
P raakatupakka-alan hintojen korotusten ja alennusten asteikoista 25 päivänä elokuuta 1970 annettu komission asetus (ETY) N:o 1728/70(), sellaisena kuin se on muutettuna Kreikan liittymisasiakirjalla,
P interventioelinten hallussaan pitämän tupakan ensiasteen jalostus- ja kauppakunnostussopimusten tekoa koskevista yksityiskohtaisista säännöistä 6 päivänä joulukuuta 1971 annettu komission asetus (ETY) N:o 2603/71(), sellaisena kuin se on viimeksi muutettuna asetuksella (ETY) N:o 3477/80(),
P tupakan ensiasteen jalostus- ja kauppakunnostustoimenpiteiden valvonnan yhteydessä hyväksyttävästä painohävikkien enimmäismäärästä 23 päivänä helmikuuta 1976 annettu komission asetus (ETY) N:o 410/76(), sellaisena kuin se on muutettuna asetuksella (ETY) N:o 1979/79(), ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1727/70 liitteessä IV, asetuksen (ETY) N:o 1728/70 liitteissä I ja II, sekä asetusten (ETY) N:o 2603/71 ja (ETY) N:o 410/76 liitteissä oleva järjestysnumerolla 14 merkittyä lajiketta tarkoittava ilmaisu "Perustitza" seuraavilla ilmaisuilla:
"a) Perustitza;
"b) Samsun."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä helmikuuta 1981.